CELEX: E2016C0058
Language: sk
Date: 2016-03-03 00:00:00
Title: Rozhodnutie Dozorného úradu EZVO č. 58/16/COL-D z 3. marca 2016, ktorým sa schvaľujú vnútroštátne opatrenia Nórska na obmedzenie vplyvu Gyrodactylus salaris a ktorým sa zrušujú rozhodnutia č. 298/08/COL a č. 299/08/COL [2016/1863]

20.10.2016   
            
            
               SK
            
            
               Úradný vestník Európskej únie
            
            
               L 284/37
            
         ROZHODNUTIE DOZORNÉHO ÚRADU EZVO
   č. 58/16/COL-D
   z 3. marca 2016,
   ktorým sa schvaľujú vnútroštátne opatrenia Nórska na obmedzenie vplyvu Gyrodactylus salaris a ktorým sa zrušujú rozhodnutia č. 298/08/COL a č. 299/08/COL [2016/1863]
   DOZORNÝ ÚRAD EZVO,
   so zreteľom na akt uvedený v kapitole I časti 4.1 bode 5a prílohy I k Dohode o EHP (Smernica Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1)), upravená na účely Dohody o EHP bodom 4 písm. d) protokolu 1 k Dohode o EHP a článkom 1 ods. 2 a článkom 3 protokolu 1 k Dohode o dozore a súde,
   so zreteľom na rozhodnutie č. 494/13/COL Dozorného úradu EZVO (ďalej len „dozorný úrad“) z 11. decembra 2013, ktorým sa člen kolégia s osobitnou zodpovednosťou za veterinárne a fytosanitárne záležitosti splnomocňuje na prijatie určitých rozhodnutí a opatrení (dokument č. 683826),
   keďže:
   
               (1)
            
            
               V rozhodnutí Dozorného úradu EZVO č. 298/08/COL (2) sa stanovili oblasti bez výskytu chorôb a dodatočné záruky v súvislosti s Gyrodactylus salaris pre Nórsko podľa článku 13 smernice Rady 91/67/EHS (3) o veterinárnych predpisoch, ktoré upravujú uvádzanie na trh vodných živočíchov a výrobkov akvakultúry a článku 5 rozhodnutia Komisie 2004/453/ES (4).
            
         
               (2)
            
            
               Podľa rozhodnutia č. 298/08/COL Nórsko môže požadovať dodatočné záruky pre zásielky živých rýb pochádzajúcich z akvakultúry, ktoré patria k druhom vnímavým na príslušné choroby a ktoré sa majú na účely chovu introdukovať do zón dotknutých týmto rozhodnutím. Tieto dodatočné záruky pozostávajú z požiadavky, aby uvedené zásielky pochádzali z oblastí s rovnakým zdravotným štatútom, ako má ich miesto určenia.
            
         
               (3)
            
            
               Smernicou 2006/88/ES sa zrušila a nahradila smernica 91/67/EHS. Smernicou 2006/88/ES sa tiež stanovilo, že rozhodnutie 2004/453/ES sa naďalej uplatňuje až do prijatia potrebných ustanovení v súlade s uvedenou smernicou. Tieto ustanovenia sa prijali prostredníctvom rozhodnutia Komisie 2010/221/EÚ (5), ktorým sa takisto definitívne zrušilo rozhodnutie 2004/453/ES (6). Je preto vhodné zrušiť a nahradiť rozhodnutie č. 298/08/COL.
            
         
               (4)
            
            
               V článku 43 smernice 2006/88/ES sa stanovuje, že štát EHP môže prijať opatrenia na zabránenie zavlečeniu alebo kontrolu chorôb, ktoré nie sú uvedené v časti II prílohy IV k uvedenej smernici a ktoré predstavujú závažné riziko pre zdravotnú situáciu živočíchov akvakultúry alebo voľne žijúcich vodných živočíchov v dotknutom štáte. Tieto opatrenia nesmú prekročiť hranice toho, čo je vhodné a nevyhnutné na zabránenie zavlečeniu alebo kontrolu takýchto chorôb.
            
         
               (5)
            
            
               Nórsku bolo udelené právo požadovať dodatočné záruky podľa rozhodnutia č. 298/08/COL a poskytnúť dozornému úradu informácie o nákazovej situácii, pokiaľ ide o Gyrodactylus salaris. Listom zo 6. októbra 2015 (dokument č. 775798, ref. č. 2015/193600) poskytlo Nórsko aktualizované informácie o vnútroštátnych opatreniach v prípade parazita Gyrodactylus salaris. Poskytnuté informácie preukázali, že je vhodné a nevyhnutné pokračovať v požadovaní vnútroštátnych opatrení v podobe požiadaviek na uvádzanie na trh, dovoz a tranzit v súlade s článkom 43 smernice 2006/88/ES.
            
         
               (6)
            
            
               V dôsledku toho, keďže Nórsku bolo udelené právo požadovať dodatočné záruky v súlade s rozhodnutím č. 298/08/COL na introdukciu živočíchov akvakultúry vnímavých druhov do schválených oblastí bez výskytu chorôb alebo oblastí so schválenými programami kontroly a eradikácie, Nórsku by sa malo umožniť pokračovať v uplatňovaní týchto opatrení ako vnútroštátnych opatrení schválených v súlade s článkom 43 smernice 2006/88/ES.
            
         
               (7)
            
            
               Vnútroštátne opatrenia schválené týmto rozhodnutím by sa mali uplatňovať iba v prípade, ak sú vhodné a nevyhnutné. Nórsko by preto malo každoročne zasielať úradu EZVO správu o fungovaní vnútroštátnych opatrení.
            
         
               (8)
            
            
               Akékoľvek podozrenie týkajúce sa výskytu Gyrodactylus salaris v Nórsku s výnimkou oblastí uvedených v prílohe k tomuto rozhodnutiu by sa malo vyšetriť a počas vyšetrovania by sa v záujme ochrany ostatných štátov EHP so schválenými vnútroštátnymi opatreniami týkajúcimi sa Gyrodactylus salaris uplatňovať obmedzenia pohybu. Okrem toho by sa na uľahčenie potrebného opätovného posúdenia schválených vnútroštátnych opatrení malo akékoľvek následné potvrdenie choroby oznámiť Dozornému úradu EZVO a ostatným štátom EHP.
            
         
               (9)
            
            
               V záujme prehľadnosti by sa malo rozhodnutie č. 298/08/COL zrušiť.
            
         
               (10)
            
            
               Okrem toho sa rozhodnutím Dozorného úradu EZVO č. 299/08/COL (7) schválil nórsky program kontroly a eradikácie bakteriálnej choroby obličiek (BKD). Listom zo 6. októbra 2015 (dokument č. 775798) Nórsko informovalo dozorný úrad, že program kontroly a eradikácie BKD bol zrušený. Je preto vhodné zrušiť rozhodnutie č. 299/08/COL.
            
         
               (11)
            
            
               Opatrenia uvedené v tomto rozhodnutí sú v súlade so stanoviskom Výboru EZVO pre veterinárne a fytosanitárne záležitosti,
            
         PRIJALA TOTO ROZHODNUTIE:
   Článok 1
   Schválenie určitých vnútroštátnych opatrení na obmedzenie vplyvu určitých chorôb neuvedených v časti II prílohy IV k smernici 2006/88/ES
   1.   Nórsko, s výnimkou oblastí uvedených v prílohe k tomuto rozhodnutiu, sa považuje za územie bez parazita Gyrodactylus salaris.
   2.   Nórsko môže vyžadovať, aby nasledujúce zásielky introdukované do oblasti bez výskytu chorôb boli v súlade s požiadavkami stanovenými v písmenách a) a b), pokiaľ ide o oblasti považované za oblasti bez výskytu parazita Gyrodactylus salaris:
   
               a)
            
            
               živočíchy akvakultúry určené na chov, do sádok, do rybárskych revírov, otvorených zariadení na okrasné účely a na obnovu zásob musia spĺňať:
               
                           i)
                        
                        
                           požiadavky na uvádzanie na trh stanovené v článku 8a nariadenia Komisie (ES) č. 1251/2008 (8);
                        
                     
                           ii)
                        
                        
                           požiadavky na dovoz stanovené v článku 10 nariadenia (ES) č. 1251/2008;
                        
                     
                           iii)
                        
                        
                           požiadavky na tranzit a skladovanie stanovené v článku 16 nariadenia (ES) č. 1251/2008;
                        
                     
         
               b)
            
            
               okrasné vodné živočíchy určené do uzavretých zariadení na okrasné účely musia spĺňať:
               
                           i)
                        
                        
                           požiadavky na dovoz stanovené v článku 11 nariadenia (ES) č. 1251/2008;
                        
                     
                           ii)
                        
                        
                           požiadavky na tranzit a skladovanie stanovené v článku 16 nariadenia (ES) č. 1251/2008.
                        
                     
         Článok 2
   Podávanie správ
   1.   Každoročne, a to najneskôr do 30. apríla podáva Nórsko Dozornému úradu EZVO správu o schválených vnútroštátnych opatreniach uvedených v článku 1.
   2.   Správy stanovené v odseku 1 spĺňajú požiadavky uvedené v článku 4 rozhodnutia 2010/221/ES.
   Článok 3
   Podozrenie na choroby a ich odhalenie v oblastiach bez výskytu chorôb
   1.   Ak má Nórsko podozrenie na výskyt choroby v oblasti, ktorá je v tejto prílohe v súvislosti s Gyrodactylus salaris uvedená ako oblasť bez výskytu chorôb, Nórsko prijme opatrenia minimálne rovnocenné s opatreniami stanovenými v článku 28, článku 29 ods. 2, 3 a 4 a v článku 30 smernice 2006/88/ES.
   2.   V prípade, že epizootické vyšetrenie potvrdí výskyt choroby uvedenej v odseku 1, Nórsko informuje Dozorný úrad EZVO a ostatné štáty EHP o tejto skutočnosti a o opatreniach, ktoré prijalo na jej potlačenie a kontrolu.
   Článok 4
   Zrušenie
   Rozhodnutia č. 298/08/COL a č. 299/08/COL sa zrušujú.
   Článok 5
   Adresáti
   Toto rozhodnutie je určené Nórskemu kráľovstvu.
   
      V Bruseli 3. marca 2016
      
         
            Za Dozorný úrad EZVO
         
         Helga JÓNSDÓTTIR
         
            členka kolégia
         
         Carsten ZATSCHLER
         
            riaditeľ
         
      
   
   
      (1)  Ú. v. EÚ L 328, 24.11.2006, s. 14.
   
      (2)  Rozhodnutie Dozorného orgánu EZVO č. 298/08/COL z 21. mája 2008 týkajúce sa oblastí bez výskytu chorôb a dodatočných záruk v prípade Gyrodactylus salaris pre Nórsko (Ú. v. EÚ L 268, 9.10.2008, s. 37).
   
      (3)  Smernica Rady 91/67/EHS z 28. januára 1991 o veterinárnych predpisoch, ktoré upravujú uvádzanie na trh vodných živočíchov a výrobkov akvakultúry (Ú. v. ES L 46, 19.2.1991, s. 1).
   
      (4)  Rozhodnutie Komisie 2004/453/ES z 29. apríla 2004, ktorým sa vykonáva smernica Rady 91/67/EHS, pokiaľ ide o opatrenia proti určitým chorobám akvakultúrnych živočíchov (Ú. v. EÚ L 156, 30.4.2004, s. 5).
   
      (5)  Rozhodnutie Komisie 2010/221/EÚ z 15. apríla 2010, ktorým sa schvaľujú vnútroštátne opatrenia na obmedzenie vplyvu určitých chorôb živočíchov akvakultúry a voľne žijúcich vodných živočíchov v súlade s článkom 43 smernice Rady 2006/88/ES (Ú. v. EÚ L 98, 20.4.2010, s. 7).
   
      (6)  Akt uvedený v kapitole I časti 4.2 bode 94 prílohy I k Dohode o EHP.
   
      (7)  Rozhodnutie Dozorného orgánu EZVO č. 299/08/COL z 21. mája 2008, ktorým sa schvaľuje program kontroly a eradikácie bakteriálnej choroby obličiek predložený Nórskom (Ú. v. EÚ L 257, 25.9.2008, s. 16).
   
      (8)  Nariadenie Komisie (ES) č. 1251/2008 z 12. decembra 2008, ktorým sa vykonáva smernica Rady 2006/88/ES, pokiaľ ide o podmienky a požiadavky na certifikáciu na uvádzanie živočíchov a produktov akvakultúry na trh a ich dovoz do Spoločenstva a ktorým sa stanovuje zoznam druhov prenášačov (Ú. v. EÚ L 337, 16.12.2008, s. 41).
   
      PRÍLOHA
      
                  Infikované povodia
               
               
                  Kraj
               
            
                  Skibotnelva
               
               
                  Troms
               
            
                  Signaldalselva
               
               
                  Troms
               
            
                  Kitdalselva
               
               
                  Troms
               
            
                  Ranaelva
               
               
                  Nordland
               
            
                  Leirelva
               
               
                  Nordland
               
            
                  Ranelva
               
               
                  Nordland
               
            
                  Drevja
               
               
                  Nordland
               
            
                  Fusta
               
               
                  Nordland
               
            
                  Vefsna
               
               
                  Nordland
               
            
                  Hundåla
               
               
                  Nordland
               
            
                  Halsanelva
               
               
                  Nordland
               
            
                  Hestdalselva
               
               
                  Nordland
               
            
                  Dagsvikelva
               
               
                  Nordland
               
            
                  Nylandselva
               
               
                  Nordland
               
            
                  Batnfjordselva
               
               
                  Møre og Romsdal
               
            
                  Driva
               
               
                  Møre og Romsdal
               
            
                  Litledalselva
               
               
                  Møre og Romsdal
               
            
                  Usma (Øksendalselva)
               
               
                  Møre og Romsdal
               
            
                  Henselva
               
               
                  Møre og Romsdal
               
            
                  Rauma
               
               
                  Møre og Romsdal
               
            
                  Innfjordelva
               
               
                  Møre og Romsdal
               
            
                  Skorga
               
               
                  Møre og Romsdal
               
            
                  Måna (Måndalselva)
               
               
                  Møre og Romsdal
               
            
                  Breidvikelva
               
               
                  Møre og Romsdal
               
            
                  Lærdalselva
               
               
                  Sogn og Fjordane
               
            
                  Drammenselva
               
               
                  Buskerud
               
            
                  Lierelva
               
               
                  Buskerud
               
            
                  Vesleelva (Sandeelva)
               
               
                  Vestfold